CELEX: 62017CN0564
Language: fi
Date: 2017-09-25 00:00:00
Title: Asia C-564/17: Kanne 25.9.2017 – Euroopan komissio v. Belgian kuningaskunta

13.11.2017   
            
            
               FI
            
            
               Euroopan unionin virallinen lehti
            
            
               C 382/34
            
         Kanne 25.9.2017 – Euroopan komissio v. Belgian kuningaskunta
   (Asia C-564/17)
   (2017/C 382/42)
   Oikeudenkäyntikieli: ranska
   
      Asianosaiset
   
   
      Kantaja: Euroopan komissio (asiamiehet: C. Cattabriga, G. von Rintelen ja R. Troosters)
   
      Vastaaja: Belgian kuningaskunta
   
      Vaatimukset
   
   
               —
            
            
               on todettava, että Belgian kuningaskunta ei ole noudattanut kolmansien maiden kansalaisille jäsenvaltion alueella oleskelua ja työskentelyä varten myönnettävää yhdistelmälupaa koskevasta yhden hakemuksen menettelystä sekä jäsenvaltiossa laillisesti oleskelevien kolmansista maista tulleiden työntekijöiden yhtäläisistä oikeuksista 13.12.2011 annetun Euroopan parlamentin ja neuvoston direktiivin 2011/98/EU (1) 16 artiklan 1 kohdan mukaisia velvoitteitaan, koska se ei ole antanut viimeistään 25.12.2013 kyseisen direktiivin noudattamisen edellyttämiä lakeja, asetuksia ja hallinnollisia määräyksiä tai koska se joka tapauksessa ei ole ilmoittanut näistä toimenpiteistä komissiolle.
            
         
               —
            
            
               Belgian kuningaskunta on SEUT 260 artiklan 3 kohdan nojalla velvoitettava maksamaan uhkasakkoa 70 828,80 euroa päivässä sen tuomion julistamispäivästä alkaen, joka annetaan tässä direktiivin 2011/98/EU täytäntöönpanotoimenpiteistä ilmoittamista koskevan velvollisuuden noudattamatta jättämistä koskevassa asiassa.
            
         
               —
            
            
               Belgian kuningaskunta on velvoitettava korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Jäsenvaltiot olivat direktiivin 2011/98/EU 16 artiklan 1 kohdan ensimmäisen alakohdan nojalla velvolliset saattamaan direktiivin velvoitteiden täytäntöönpanon edellyttämät kansalliset toimenpiteet voimaan viimeistään 25.12.2013. Koska Belgia ei ole ilmoittanut toteuttaneensa kaikki direktiivin täysimääräisen täytäntöönpanon edellyttämät toimenpiteet, komissio päätti saattaa asian unionin tuomioistuimen käsiteltäväksi.
   Komissio esittää kanteessaan, että Belgian kuningaskunnalle määrätään uhkasakkoa 70 828,80 euroa päivässä. Uhkasakon määrä on laskettu ottaen huomioon rikkomisen vakavuus ja kesto sekä sen ehkäisevä vaikutus jäsenvaltion maksukyvyn kannalta.
   
      (1)  EUVL 2011, L 343, s. 1.